בכיר בעיתון הודיע כי נציגת ענקית הטבק קורל אבירם לא תשתתף בכנס לרגל יום האישה הבין לאומי, אך סירב להתייחס לשאלת מימון הכנס בידי החברה • נשות ציבור בולטות שישתתפו בכנס סירבו להביע עמדה בנושא באופן פומבי • על פי המלצת האמנה הבין לאומית שישראל חתומה עליה - יש למנוע תמיכה של חברות טבק ב"מטרות חברתיות" שונות
הלחץ עבד: עורכת הדין קורל אבירם, הלוביסטית של ענקית הטבק "פיליפ מוריס", לא תשתתף בכנס "הנשים של המדינה" של עיתון "ידיעות אחרונות" ו"לאישה". כך הודיע מנהל בכיר בקבוצה ינון אנגל. עם זאת, הוא לא סיפק תשובות בנוגע לשאלה הנוגעת למימון הכנס בידי החברה. כמה מהנשים הנוספות שהוזמנו לכנס בחרו להתחמק משאלות "שקוף" על ההשתתפות בכנס לצד אבירם. בתגובה לידיעה שפורסמה אתמול בשקוף אמר הבוקר אנגל כי "נציגת פיליפ מוריס לא תשתתף בוועידה". הוא לא התייחס לשאלות הנוגעות למימון הכנס על ידי "פיליפ מוריס" ולאחראים על אישור השתתפות נציגת חברת הטבק בכנס "הנשים של המדינה".  רוב הנשים המשתתפות שפנינו אליהן סירבו להתייחס לנושא, אף שידוע כי חלקן פעלו מאחורי הקלעים. היחידה שהגיבה, ובמהירות, הייתה שרת החינוך לשעבר לימור לבנת שמסרה: "לא ידעתי על כך. אין לי מושג אם פיליפ מוריס תרמו לכנס. אני בוחנת עכשיו את מה ששלחתם לי". A post shared by Ran Melamed (@ran.melamed61) עוד בלטה שתיקת אשת נשיא המדינה מיכל הרצוג. גם שרת העלייה והקליטה, פנינה תמנו שטה, יודעה על הדברים והבטיחה כי תחזור אלינו בתשובה – שלא התקבלה עד כתיבת שורות אלה.  מי שלא חסך בתגובה מהירה הוא ח"כ מוסי רז (מרצ), שרק יממה לפני כן זכה לביקורת נוקבת על הפשרה שקידם מול המו"לים של "ידיעות אחרונות" ו"הארץ" בנוגע לחוק שעתיד היה לאסור פרסום מוצרי טבק בעיתונות הכתובה. לאור הפשרה האיסור יידחה בשבע שנים נוספות.  בציוץ כתב רז כי "העובדה שידיעות אחרונות הזמינו לוועידת הנשים כדוברת את מנהלת הרגולציה בחברת פיליפ מוריס, חברה האחראית למוות של מיליוני אנשים מזעזעת. העובדה שהם מפרסמים את זה במודעה חמורה יותר. פניתי לידיעות אחרונות לבטל את השתתפותה ואת הפרסום. אני קורא למשתתפות ולכל הנשים להחרים את הוועידה". כסיף פעל גם הוא כדי להביא לביטול השתתפות הלוביסטית. "הנזק בביטול השתתפותה של נציגת פיליפ מוריס מחוויר לעומת הנזק שבהשתתפותה", אמר ל"שקוף". "טוב שהדבר הובן והוכר". בין פנייתנו וקריאתו של רז ועד ביטול השתתפותה של אבירם בכנס – לא נרשם כל אקט של החרמה מצד המשתתפות האחרות. ייתכן שהסיבה לכך היא שהבמה ש"ידיעות אחרונות" ו"לאישה" מעניקים לדוברות הכנס נחשבת לבמה נחשקת שלא קל לוותר על הופעה במסגרתה. לחלק מהנשים ההשתתפות מהווה את אחד מרגעי השיא בסיקור התקשורתי לאורך השנה.  ומה כל כך בעייתי בהשתתפות אבירם בכנס? ישראל חתמה ואישררה את אמנת המסגרת לפיקוח על הטבק (FCTC) מאז 2005. סעיף 6 במסמך ההבהרות להטמעת סעיף 5.3 באמנת המסגרת מתייחס לצורך במניעת מקרים שבהם נציגי חברות טבק מנסים להתקשר ולתמוך ב"מטרות חברתיות" שונות. ההמלצה באמנה היא למנוע מהם לעשות זאת כשמדובר באירועים של גופים ציבוריים. "ידיעות אחרונות" אמנם איננו גוף ציבורי, ולכאורה איננו מחויב לאמנת המסגרת. עם זאת, על הבמה שהוא מציב כן עולות נשים שהן נשות ציבור ובהחלט לגיטימי לצפות מהן לעמוד בהמלצות האמנה. העובדה ש"ידיעות אחרונות" הזמינו לוועידת הנשים כדוברת את מנהלת הרגולציה בחברת פיליפ מוריס, חברה האחראית למוות של מליוני אנשים מזעזעת.העובדה שהם מפרסמים את זה במודעה חמורה יותר.פניתי ל"ידיעות אחרונות" לבטל את השתתפותה ואת הפירסום.אני קורא למשתתפות ולכל הנשים להחרים את הוועידה. גם אחרי ביטול השתתפותה של אבירם נותרת עדיין השאלה שעליה מסרבים הגורמים לענות: האם ענקית הטבק, שאחראית למותם של אלפי בני אדם בישראל בכל שנה, תרמה כספים למימון הכנס שבו עדיין מתוכננות להשתתף נשות ציבור בולטות? מפיליפ מוריס נמסר בתגובה: "עו"ד קורל אבירם היא מנהלת הרגולציה והאחריות התאגידית של חברת פיליפ מוריס, המדובר בתפקיד חשוב הנושא עימו אחריות רבה. לצערנו בחרת לתקוף את עו"ד קורל אבירם באופן אישי, זאת ככל הנראה מתוך כוונה לאיים עליה ולפגוע בה כאישה, ובכך לגרום לה לסגת מכוונתה להציג את הפעולות החשובות שעושה פיליפ מוריס בתחום השיוויון המגדרי. אנו דוחים בשאת נפש את ההתנהגות המיזוגנית שהפגנת, ודורשים ממך להסיר מיידית כל ביטוי הפוגע בעו"ד קורל אבירם". שמח לעדכן שבעקבות פנייתי יחד עם גורמים נוספים הוחלט שנציגת פיליפ מוריס לא תשתתף בוועידת הנשים של ידיעות אחרונות. עד למועד פרסום הידיעה הודיעו ב"ידיעות אחרונות" על כך שנציגת פיליפ מוריס לא תשתתף בכנס השנתי לרגל יום האישה הבין לאומי. שאלת המימון של כנס נותרת פתוחה ואנו נעדכן בנושא זה.  